**Roheline kool töögrupi I koosolek**

Aeg: 14.12.2022, kell 15:00-16:00

Koht: Kuusalu KK, Täpi tiib A112

Osalejad: Kreete Tammaru, Gretel Piispea, Maria Antons-Valner, Eve Sarap, Mari Paenurm, Piret Kukk, Sandra Lipp, Lisette-Eliise Koppel, Loore Mai Palu, Kerli Palu, Kristjan Jansen, Rodion Sorokin, Kristi Tarik. Veebis: Mait Adler, Kristi Danjuk, Maris Tamm, Triinu Pitk.

Päevakava:

* Rohelise kooli programmi ülevaade
* Kuusalu KK järgmised sammud Rohelise kooli programmis – keskkonnaülevaatus
* Küsimused-mõtted-ettepanekud

Lisa 1: Roheline kool – ülevaade

Lisa 2: Keskkonnaülevaatus

1. Kreete Tammaru teeb ülevaate Rohelise kooli programmist (lisa 1)
2. Kuusalu KK järgmine samm Rohelise kooli programmis – koolis (õpilaste ja õpetajate hulgas) tuleb läbi viia keskkonnaülevaatus, et kaardistada hetkeolukord ja sellest lähtuvalt koostada Rohelise kooli tegevuskava. Selleks võtame aluseks FEE koostatud keskkonnaülevaatuse näidisküsimustiku ja kohandame selle oma koolile sobivaks. Kreete Tammaru saadab küsimustiku (lisa 2) töögrupile kommenteerimiseks – **tagasisidet saab anda 15. jaanuarini.**Koostada tuleks 2 küsimustikku – üks õpilastele ja teine koolitöötajatele.
3. Küsimused-mõtted-ettepanekud
	* Kristjan Jansen on valmis aitama õppeasutuse ressursikulude analüüsi osas. Eelneva info koondab kokku kool.
	* Mait Adler teeb ettepaneku kaardistada ära, millised jäätmed meil täna koolis tekivad, kes korraldab jäätmevedu ja mis see rahaliselt maksma läheb, kui sorteerima hakata. Lisaks tekkis küsimus biojäätmete kompostimise kohta, kas koolis on kompostimine võimalik/lubatud.
	* Maria Antons-Valner pakub välja, et kirjutab Rohelise kooli programmiga liitumisest luuletuse, mida saame kasutada kooliperele teavitamisel, et oleme nüüd Rohelise kooli võrgustikus.